
[bookmark: _Hlk200524009]Par Ērgļu Mākslas un mūzikas skolas attīstības plāna 2026./2027.-2028./2029. mācību gadam saskaņošanu

Madonas novada pašvaldībā saņemta Ērgļu Mākslas un mūzikas skolas 2026. gada 17. septembra vēstule Nr. 1-8/4 (Madonas novada pašvaldības lietvedībā reģistrēta 2026. gada 17. septembrī ar Nr. 2.1.3.1/26/3692), kurā lūgts izskatīt un saskaņot Ērgļu Mākslas un mūzikas skolas attīstības plānu 2026./2027.–2028./2029.mācību gadam.
Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 3.2. punktu izglītības iestādei, kas īsteno profesionālās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus, komunikācijas kanālus un metodes ar potenciālajiem izglītojamiem un citām institūcijām ne mazāk kā triju gadu periodam un to saskaņo ar izglītības iestādes dibinātāju.
Attīstības plānā Ērgļu Mākslas un mūzikas skola ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.
Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 3.2. punktu, ņemot vērā 21.09.2026. Izglītības un jaunatnes lietu komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Mālis Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Saskaņot Ērgļu Mākslas un mūzikas skolas attīstības plānu 2026./2027.–2028./2029. mācību gadam.
2. Kontroli par lēmuma izpildi uzdot Madonas novada Centrālās administrācijas izpilddirektoram, nodrošinot, ka Madonas novada Centrālās administrācijas Izglītības pārvalde saskaņoto attīstības plānu publicē pašvaldības tīmekļvietnē www.madona.lv.



Pielikumā: Ērgļu Mākslas un mūzikas skolas attīstības plāna 2026./2027. – 2028./2029. mācību gadam projekts.



Domes priekšsēdētājs							A. Lungevičs



Seržāne 26136230
Puķīte 64860570

